สวัสดีค่ะ สามารถทานน้ำมันตับปลาในช่วงระหว่างมีประจำเดือนได้ไหมค่ะ หรือควรหยุดทาน รอประจำเดือนหมดก่อน คอยกลับไปทาน ช่วยเเนะนำทีค่ะ มีข้อดีข้อเสียอย่างไรบ้างค่ะ
สวัสดีค่ะ น้ำมันตับปลา คือน้ำมันที่สกัดจากตับของปลาซึ่งส่วนใหญ่เป็นปลาทะเล เช่น ปลาซาร์ดีน ปลาแมคคอเรล ใช้รับประทานเพื่อเสริมวิตามินเอ วิตามินดี และกรดไขมันในกลุ่มโอเมก้า 3ข้อควรระวังในการใช้น้ำมันตับปลา หญิงที่วางแผนตั้งครรภ์ กำลังตั้งครรภ์ หรือกำลังให้นมบุตร ควรปรึกษาแพทย์ก่อนรับประทานน้ำมันตับปลา เนื่องจากยังไม่มีการศึกษาผลของน้ำมันตับปลาที่จะมีต่อทารกในครรภ์ ผู้ที่กำลังใช้ยาลดความดันโลหิตควรปรึกษาแพทย์ก่อนรับประทานน้ำมันตับปลา เนื่องจากการใช้ควบคู่กันอาจส่งผลให้ความดันโลหิตต่ำมากกว่าปกติ ตามข้อมูลทางการแพทย์ปัจจุบัน ไม่ได้มีข้อห้ามใช้ระหว่างมีประจำเดือนค่ะแนะนำปรึกษาแพทย์และเภสัชกรใกล้บ้านถึงข้อดีข้อเสียของน้ำมันตับปลาก่อนจะเริ่มรับประทานอย่างต่อเนื่อง มีงานวิจัยบางชิ้นอ้างว่าน้ำมันตับปลาอาจมีสรรพช่วยลดปริมาณไขมันไตรกลีเซอไรด์ในเลือดได้แต่ก็ยังไม่มีรายงานเรื่องประสิทธิภาพและความปลอดภัยที่แน่ชัด ผลข้างเคียงที่อาจพบได้เช่น มีกลิ่นปาก แสบร้อนกลางอก หรือมีเลือดกำเดาไหล และหากได้รับในปริมาณมากเกินไปอาจมีอาการคลื่นไส้หรือถ่ายเหลว และอาจสะสมในร่างกายจนเป็นอันตราย